
Për subjekt financiar jobankë

Në mbështetje të ligjit nr. 9662, datë 18.12.2006 “Për bankat në Republikën e Shqipërisë”, të ndryshuar, të ligjit nr. 8269, datë 23.12.1997 “Për Bankën e Shqipërisë”, të ndryshuar, si dhe të rregullores “Për licencimin dhe ushtrimin e veprimtarisë nga subjektet financiare jobanka”, miratuar me vendimin nr. 11, datë 25.2.2009 të Këshillit Mbikëqyrës të Bankës së Shqipërisë,
Banka e Shqipërisë i jep licencën shoqërisë “Platinium Investment” sh.p.k.
- për të ushtruar veprimtarinë financiare të shërbimeve këshilluese, ndërmjetëse dhe shërbime të tjera ndihmëse për kërkimin valutor.
Licenca është e pakufizuar në kohë dhe nuk është transferueshme.

Zëvendësguvernatore e Parë
Elisabeta Gjoni
